༄༅། ། དུར་ཁྲོད་ལྷ་མོའི་ཚོགས་མཆོད་འབུལ་ཚུལ་བཞུགས། །
་སོ་སོ་
༄༅། ། ན་མོ་གུ་རུ། དུར་ཁྲོད་ལྷ་མོའི་ཚོགས་མཆོད་འབུལ་བར་འདོད་པས། ཤ་ཆང་སོགས་ཚོགས་
རྫས་ཅི་འབྱོར་བ་བཤམས། ། བླ་མེད་ཀྱི་ལྷའི་ང་རྒྱལ་དང་ལྡན་པས། སྣོད་བཅུད་དག་པའི་རྣམ་རོལ་ཏུ་བལྟས་ལ།
ཚོགས་རྫས་རྣམས་ལས་སྔགས་ཀྱིས་བསངས། སྭ་བྷ་ཝས་སྦྱངས། ཨ་ལས་ཡེ་ཤེས་ཀཱ་པ་ལར། ། རིགས་
ལྔ་ཡབ་ཡུམ་ས་བོན་ལས། ། ཚོགས་རྫས་ཤ་ལྔ་བདུད་རྩི་ལྔ། ། རྡོ་རྗེ་གསུམ་གྱིས་སྦྱངས་
རྟོགས་སྦར། ། ཨོཾ་ཨཱཿཧཱུཾ། ཧ་ཧོ་ཧྲཱིཿ ལན་གསུམ། ཧཱུཾ་རང་བཞིན་ཆོས་སྐུའི་ཞིང་ཁམས་ ་ནས། །
རྩ་བརྒྱུད་བླ་མ་ཡི་དམ་ལྷ། ། གནས་གསུམ་མཁའའགྲོ་སྲུང་མའི་ཚོགས། ། མཆོད་པ
གནས་འདིར་སྤྱན་འདྲེན་གཤེགས། ། དེ་ཝི་ཀོ་ཊི་ཙ་རི་དྲ། ། གནས་ཡུལ་དུར་ཁྲོད་སོ་
ནས། ། མཁའ་འགྲོ་ལངྒའི་དབང་ཕྱུག་མ༎ དཀོར་སྲུང་མ་མོའི་ཚུལ་འཛིན་པ། ། དུར་ཁྲོ
བདག་མོ་འཁོར་དང་བཅས། ། ཚོགས་ལ་སྤྱན་འདྲེན་ད་ཚུར་གཤེགས། ། རྟེན་དང་གཉིས་
མེད་བརྟན་པར་བཞུགས། ། མཆོད་བཞེས་འདོད་དགུའི་དངོས་གྲུབ་སྩོལ། ། ཚོགས་
ཕུད་བཏེགས་ལ། ཧོཿ ཕྱི་ནང་གསང་བའི་སྒྱུ་འཕྲུལ་གྱིས། ། བསྟན་དང་རྣལ་འབྱོར་
མཛད། ། ཞིང་སྐྱོང་མ་མོ་འཁོར་དང་བཅས། ། གསོལ་ཞིང་བསྟོད་དོ་ཐུགས་དམ་བསྐང་། །
སྒོ་གསུམ་ནོངས་པ་ཅི་བགྱིས་པ། ། སྙིང་ནས་བཤགས་སོ་བཟོད་པར་མཛོད། ། | གདུག་ཅན་
དབྱིངས་སུ་བསྒྲལ་བ་ཡི། ། ཤ་ཁྲག་སྲོག་དབུགས་ཚོགས་སུ་རོལ། ། དགྱེས་ཤིང་ཚིམ་ནས་
བདག་ཅག་ལ། ། འཕྲིན་ལས་རྣམ་བཞིའི་དངོས་གྲུབ་སྩོལ། ། ག་ན་ཙཀྲ་པཱུ་ཛ་ཁ་རཾ་ཁཱ་
ཧི༑ ཞེས་ཕུལ། ཚོགས་ལ་རོལ། ཕུད་ལྷག་ཚོགས་ལྷག་གི་སྟེང་དུ་བསྣན་ཏེ། ནང་མཆོད་ཀྱི་ཁ་ཕྲུ་བྲན་ལ། ཨ་ཀཱ་
རོས་བྱིན་གྱིས་བརླབས། ཕྱི་རོལ་དུར་ཁྲོད་གནས་པ་ཡི། ། ཤ་ཟ་མ་མོ་ལྷག་སྡུད་ཚོགས། ། ལྷག་
ར་སྲུང་མ་
152

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽
མའི་མཆོད་པས་ཚིམ་གྱུར་ནས། ། འཕྲིན་ལས་སྡོང་གྲོགས་གཡེལ་མེད་མཛོད། ། ཨུ་ཙིཎྚ་
བ་ལིཾ་ཏ་ཁཱ་ཧི། ཞེས་གཙང་སར་དོར། ༈ གཤེགས་གཏོར་འབུལ་བར་འདོད་ན། སྤྱི་ལྟར་བཤམས་ལ། ཡི་དམ་
གྱི་གཞུང་གི་གཏོར་མ་བྱིན་རླབས་དང་། སྔགས་དྲུག་ཕྱག་རྒྱ་དྲུག་གིས་བྱིན་གྱིས་བརླབས། བྷྱོཿ གནས་དང་
ཡུལ་གྱི་དུར་ཁྲོད་འབར་བ་ནས། ། གསང་སྔགས་བསྟན་དང་རྣལ་འབྱོར་བྱ་ར་མ། ། དཀོར་
སྲུང་དུར་ཁྲོད་བདག་མོ་འཁོར་དང་བཅས། ། དབྱར་གྱི་ཆར་རླུང་འཚུབ་བཞིན་ཐོགས་
མེད་སྤྱོན། ། དམ་ཅན་སྲུང་མ་འདུས་པའི་གནས་མཆོག་ཏུ། ། རྩ་བརྒྱུད་བླ་མའི་དམ་ཚིག་
རྗེས་དགོངས་ལ། ། སྡིག་ཅན་བསྟན་པའི་དགྲ་བོ་འདུལ་བ་དང་། ། རྣལ་འབྱོར་བཅོལ་
བའི་འཕྲིན་ལས་སྒྲུབ་པའི་ཕྱིར། ། མ་ཐོགས་རིངས་པའི་ཚུལ་གྱིས་འདིར་གཤེགས་ལ། །
དམ་རྫས་བརྒྱན་པའི་གཏོར་མ་འདི་བཞེས་ཤིག ། ཤ་ཁྲག་དམར་གྱི྾། ། ཛམ་བུ་ཏི་བའི་
ཞལ་ཟས྾། ། སྨན་རག་ཕུད་ཀྱི་མཆོད་པ྾། ། ཛ་གད་དཔའ་བོའི་བདུད་རྩི྾། ། གཙང་
མ་ཕུད་ཀྱི་གསེར་སྐྱེམས྾། ། སྔ་བཅོལ་ལེགས་པའི་གཏང་རག་གཉན་པོ་འབུལ། ། ད་
འཆོལ་ལེགས་པའི་གསོལ་འདེབས་རྟེན་དུ྾། ། འཁོར་རྣམས་སྲུང་ཞིང་ཞེས་པ་ནས། ལས་
འདི་ཁྱོད་ཀྱིས་སྒྲུབས། ། ཞེས་བརྗོད་ལ་ཐོག་ཁར་འབུལ། སྐབས་སུ་བབས་པའི་བསྐུལ་བ་དང་འཕྲིན་བཅོལ་
ཅི་རིགས་བྱའོ། ། མངའ་གསོལ་ནི། བྷྱོཿ དོན་དམ་ཆོས་དབྱིངས་མཁའ་ལྟར་དག་པའི་ཀློང་། ། རོ་
གཅིག་འོད་གསལ་ཤེས་རབ་ཕ་རོལ་ཕྱིན། ། ལེགས་ཚོགས་དངོས་གྲུབ་ཀུན་གྱི་གཞིར་གྱུར་
པ། ། དུས་གསུམ་རྒྱལ་བའི་ཡུམ་དུ་མངའགསོལ་ལོ། ། གསང་ཆེན་གྲུབ་པའི་གནས་ཀྱི་
མཆོག་གྱུར་པ། ། དེ་ཝི་ཀོ་ཊིའི་ཞིང་གི་གཙོ་མོ་སྟེ། ། ཞིང་སྔགས་ལྷན་སྐྱེས་ཕོ་ཉའི་རྣམ་
འཕྲུལ་སྟོན། ། གནས་གསུམ་མཁའ་འགྲོའི་གཙོ་མོར་མངའ་གསོལ་ལོ། ། ཕྱོགས་བཅུའི་
ཆོས་འཁོར་སྐྱོང་བའི་སྲུང་མའི་གཙོ། ། རྣལ་འབྱོར་སྒྲུབ་པོའི་བཀའ་གཉན་དཀོར་སྲུང་
ཆེ། ། ཕྲ་མོའི་ནོར་གྱི་རྗེས་གཅོད་ཀོ་ལོང་ངམ། ། ཆོ་འཕྲུལ་སྟོང་གི་བདག་མོར྾། ། ཁྱོད་ལ་
རེ་ཞིང་ལྟོས་པ་བདག་ཅག་ཀུན། ། ཉིན་མཚན་དུས་དྲུག་བྱ་ར་མེལ་ཚེ་མཛོད། ། སྡང་བའི་
དགྲ་ཐུལ་གནོད་པའི་བགེགས་དཔུང་ཆོམ། ། ཚེ་བསོད་དཔལ་འབྱོར་མངའ་ཐང་རྒྱས་པར་
153

ཡི་དམ་ཆོས་སྲུང་རྣམས་ཀྱི་བསྐུལ་བ། འཕྲིན་བཅོལ། གསོལ་མཆོད་སོགས།
མཛོད། ། ཕྱི་ནང་མཐུན་རྐྱེན་འཛོམས་ཤིང་ཆོས་ལ་གཞོལ། ། གསང་ཆེན་ཉེ་ལམ་སྒྲུབ་པའི་
གྲོགས་མཛད་ནས། ། ཡང་དག་ལམ་བཟང་རིང་མིན་མཐར་ཕྱིན་ཏེ། ། མཆོག་ཐུན་དངོས་
གྲུབ་ལྷུན་གྱིས་འགྲུབ་པར་མཛོད། ། ཡིག་བརྒྱ། བཟོད་གསོལ་དང་། རྟེན་ཡོད་ན་བརྟན་བཞུགས་དང་
མེད་ན་གཤེགས་གསོལ་བྱའོ། ། ཞེས་པ་འདི་ནི་བུམ་སྐོར་སྔགས་ཕྲུག་ངག་དབང་སྦྱིན་པ་ནས་བསྐུལ་ངོར། ༧ རོང་
ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བའོ། །
154

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽